IPL-এ আম্পায়ারদের আয় কত? জানলে চমকে উঠবেন

ওয়েব ডেস্ক: বিশ্বের অন্যতম জনপ্রিয় ক্রিকেট লিগ হল ইন্ডিয়ান প্রেমিয়ার লিগ বা আইপিএল (IPL 2026)। এই টুর্নামেন্টে সুযোগ পাওয়ার জন্য মুখিয়ে থাকে দেশ ও বিদেশের ক্রিকেটাররা। তবে এই টুর্নামেন্টে ক্রিকেটারদের আয় নিয়ে কথা হলেও, আম্পায়াররা (Umpire’s) কত টাকা পারিশ্রমিক পান, তা নিয়ে খুব একটা চর্চা হয়না। কিন্তু, ম্যাচের গুরুত্বপূর্ণ সব সিদ্ধান্তই নিয়ে থাকেন আম্পায়াররা। তবে এত দায়িত্ব সামলানোর জন্য আম্পারয়ারা কত টাকা পান? সে টি কি জানেন আপনারা?

মিডিয়া রিপোর্ট অনুযায়ী, অন ফিল্ড আম্পায়াররা (Umpire’s) প্রতি ম্যাচের জন্য পেয়ে থাকেন প্রায় ৩ লক্ষ টাকা করে। তবে এর থেকে কম পান তৃতীয় ও চতুর্থ আম্পায়াররা। তাঁরা প্রতি ম্যাচের জন্য প্রায় ২ লক্ষ টাকা করে পেয়ে থাকেন। তবে অভিজ্ঞ আম্পায়ারদের ক্ষেত্রে এই অর্থের অঙ্ক বেশি হতে পারে।

আরও খবর : বদলে যাচ্ছে ধোনির জার্সি নম্বর! উদ্বিগ্ন ভক্তরা

আন্তর্জাতিক ক্রিকেট কাউন্সিলের (ICC) এলিট প্যানেলের আম্পায়াররা প্রতি ম্যাচ থেকে আয় করতে পারেন ৩.৭ লক্ষ টাকা পর্যন্ত। আর ডেভেলপমেন্ট আম্পায়াররা প্রায় ৬০ হাজার টাকা পর্যন্ত পেয়ে থাকেন। তবে প্লে-অফ ও ফাইনালে আম্পায়ারদের আয় বেশি হতে পারে। তা প্লে-অফে ৫ থেকে ৮ লক্ষ পর্যন্ত পেতে পারেন আম্পায়াররা। আর ফাইনালে সেই অঙ্ক আরও বাড়তে পারে।

এদিকে একজন আম্পায়ার যদি ১২ থেকে ১৫টি ম্যাচ পরিচালনা করে থাকেন, সেক্ষেত্রে তাঁরা ২৫ থেকে ৪০ লক্ষ টাকা পর্যন্ত আয় করতে পারেন। এছাড়া অন্যান্য ভাতা বাবদ ৭.৩৩ লক্ষ টাকা পেয়ে থাকেন তাঁরা। অন্যদিকে, আন্তর্জাতিক ম্যাচের তুলনায় আইপিএল-এ (IPL) অনেক পারিশ্রমিক পান আম্পায়াররা। কারণ, আন্তর্জাতিক ম্যাচে সাধারণ ১.১৩ থেকে ১.২৫ লক্ষ টাকা পেয়ে থাকেন আম্পায়ারা। যা আইপিএলের টাকার তুলনায় অনেক কম।